 Serikali imejipanga kuendelea kuboresha sekta ya afya kwa ajili ya maendeleo ya kiuchumi nchini. Rais John Magufuli ameyasema hay oleo mchana wakati anazindua kituo cha afya cha Madaba, mkoani Ruvuma.Amesema, kwa mujibu wa ripoti ya Shirika la Afya la Umoja wa Mataifa (WHO) nchi za Afrika ziko kwenye hatari ya kupoteza Dola trilioni 2.4 kwa mwaka zisipowekeza vizuri kwenye sekta ya afya.“Sekta ya afya ni muhimu sana katika maendeleo ya nchi yoyote, watu wasio na afya huwa ni gharama sana kwa nchi,” amesema Rais Magufuli.Amesema, Serikali imejipanga kuendelea kujenga vituo vingi vya afya nchi nzima, ili wananchi wapate huduma za afya kwa urahisi. Rais Magufuli amemaliza ziara mkoani Ruvuma, na amewasili mkoani Njombe kuanza ziara.Kabla ya kwenda Ruvuma Rais alifanya ziara mkoani Mtwara.